ການພັດທະນາ ທັກສະຄວາມສາມາດ ແລະ ການຝຶກອົບຮົມ ກ່ຽວກັບວຽກງານການສ້າງຈິດສຳນຶກດ້ານສິ່ງແວດລ້ອມ EEA
ບັນດາອົງການທີ່ມີຄວາມຕັ້ງໃຈເອົາໃຈໃສ່ຕໍ່ ວຽກງານການສຶກສາ ແລະ ສ້າງຈິດສໍານຶກດ້ານສິ່ງແວດລ້ອມໃນ ສປປ ລາວ(EEAL) ໄດ້ມີໂອກາດເຂົ້າຮ່ວມ ການພັດທະນາທັກສະຄວາມສາມາດ (HCD) ທີ່ຈັດຂຶ້ນເປັນປົກກະຕິ ໂດຍອີງໃສ່ ຂະບວນການ ຝຶກອົບຮົມຄູຝຶກ (ToT) ທີ່ມີໃບຢັ້ງຢືນ (ລະດັບ 1 – ລະດັບ 4), ພ້ອມດຽວກັນ ກໍ່ມີໂອກາດຮ່າງຮູບແບບ ການຝຶກອົບຮົມຕ່າງໆ ກ່ຽວກັບບັນຫາສິ່ງແວດລ້ອມ, ການສຶກສາ, ການສື່ສານ ແລະ ການດໍາເນີນກອງປະຊຸມ, ການສະແດງ ແລະ ຂຽນເນື້ອງເລື່ອງຕ່າງໆ, ແລະ ມີໂອກາດນໍາໃຊ້ເຄື່ອງມືເຜີຍແຜ່ EEA ຕ່າງໆ ໂດຍມີກຸ່ມເປົ້າໝາຍເປັນຊຸມຊົນ ແລະ ນັກຮຽນ.
ເອກະສານອ້າງອີງ ການພັດທະນາທັກສະຄວາມອາດສາມາດຂອງ EEA ປະກອບມີ: ປື້ມຄູ່ມື EEA ທັງສາມເຫຼັ້ມ ກ່ຽວກັບ ການສຶກສາສິ່ງແວດລ້ອມ ນອກໂຮງຮຽນ ໃນ ສປປ ລາວ, ປະກອບດ້ວຍຄຳແນະນຳ ການຈັດຕັ້ງກະກຽມ ແລະ ວິທີການຈັດຕັ້ງປະຕິບັດກິດຈະກຳ EEA ໄລຍະສັ້ນ ແລະ ກາງເຊັ່ນ: ການສະແດງໃຫ້ເຫັນເສັ້ນທາງ, ໂຮງຮຽນ ຫຼື ກິດຈະກໍາງານບຸນປະເພນີຕ່າງໆ (ເຫຼັ້ມທີ 1), ສໍາລັບ ການຝຶກອົບຮົມ ແລະ ພັດທະນາຄວາມສາມາດຂອງອາສາສະໝັກ ແລະ ພະນັກງານ ເພື່ອດຳເນີນກິດຈະກຳຕ່າງໆຂອງວຽກງານ EEA ໂດຍອີງໃສ່ເຄື່ອງມືທີ່ມີຊື່ສຽງໃນລະດັບສາກົນ MOVE - ວິທີການດໍາເນີນກອງປະຊຸມ ແລະ ການນໍາໃຊ້ເຄື່ອງຊ່ວຍປະຈັກຕາ ໃນການເຮັດວຽກເປັນກຸ່ມ,ເຄື່ອງມືຕ່າງໆ ແລະ ຂະບວນການຂອງຫຼັກສູດ ແມ່ນຢູ່ໃນ (ເຫຼັ້ມທີ 2) ແລະ ຊຸດເຄື່ອງມືທີ່ປະກອບມີເກມຫຼາຍກ່ວາ 50 ເກມ, ກິດຈະກໍາອື່ນໆ, ອົງປະກອບ MOVE ແລະ PRA - ການປະເມີນສະພາບຊຸມຊົນແບບມີສ່ວນຮ່ວມ ແມ່ນລວມຢູ່ໃນ (ເຫຼັ້ມທີ 3)ແລະ ແຟ້ມສັງລວມສື່ການສຶກສາ ແລະ ສ້າງຈິດສຳນຶກດ້ານສິ່ງແວດລ້ອມ ແລະ ການສື່ສານ (EEC).
ແບບແຜນແນວຄວາມຄິດ
ເສັ້ນທາງການພັດທະນາດ້ານວິຊາຊີບຂອງວຽກງານ EEA ແມ່ນຖືກສ້າງຂຂຶ້ນພາຍໃຕ້ ແບບແຜນແນວຄວາມຄິດ ການພັດທະນາທັກສະຄວາມສາມາດ ແລະ ການຝຶກອົບຮົມ ໂດຍລວມມີລຳດັບຂັ້ນຕອນທີ່ສະຫຼາດ ແລະ ເຊື່ອມໂຍງ ກັບຂະບວນການຝຶກອົບຮົມຄູຝຶກ (TOTs) ຂອງວຽກງານ EEA ເຊິ່ງເລີ່ມຕົ້ນຈາກ ຜູ້ຮຽນໃນ ລະດັບ 1 ເຖິງ ຜູ້ປະຕິບັດ, ໃນລະດັບ 2 ແລະ ເປັນ ຄູຝຶກ ໃນລະດັບ 3. ຊ່ຽວຊານຄູຝຶກໃນລະດັບ 4 ແມ່ນໄດ້ຮັບໃບຢັ້ງຢືນຜ່ານການສະສົມປະສົບການ ແລະ ເງື່ອນໄຂມາດຖານທີ່ ກຳນົດໄວ້ ເພື່ອຈະກ້າວໄປສູ່ລະດັບຕໍ່ໄປ, ນັກຝຶກອົບຮົມຈະຕ້ອງໄດ້ຝຶກ, ປະຕິບັດ ແລະ ບັນທຶກການນໍາໃຊ້ຄວາມຮູ້, ເຄື່ອງມື ແລະ ວິທີການຝຶກອົບຮົມແຕ່ລະຄັ້ງເປັນລາຍລັກອັກສອນ ເພື່ອໄວ້ເປັນຫຼັກຖານ, ເຊິ່ງເລີ່ມແຕ່ຜູ້ຮຽນຈົນເຖິງລະດັບຊ່ຽວຊານຄູຝຶກ
ຈຸດປະສົງຂອງແບບແຜນແນວຄິດນີ້ແມ່ນ ເພື່ອໃຫ້ບັນດາອົງການທີ່ໃຫ້ຄໍາໝັ້ນສັນຍາ ຕໍ່ກັບ ວຽກງານ EEAL ໄດ້ມີໂອກາດຢ່າງເຕັມທີ່ ໃນການພັດທະນາ ແລະ ທົດສອບ ຫຼັກສູດ TOT, ເສັ້ນທາງອາຊີບ ແລະ ສະໜັບສະໜູນບຸກຄະລາກອນ ທີ່ກ່ຽວຂ້ອງກັບວຽກງານ EEA ເພື່ອທີ່ໄປເຄື່ອນໄຫວພັດທະນາສ້າງຄວາມສາມາດ ໃຫ້ແກ່ອົງການຈັດຕັ້ງລັດ ແລະ ຄູ່ຮ່ວມງານອົງການຈັດຕັ້ງທັງສັງຄົມໃນຂອບເຂດທົ່ວປະເທດ.
ການຝຶກອົບຮົມ ToTs ຂອງ ວຽກງານ EEA ແລະ ການຝຶກອົບຮົມພັດທະນາທັກສະຄວາມສາມາດດ້ານວິຊາຊີບອື່ນໆ ແມ່ນ ອົງປະກອບລວມ ຂອງຮູບແບບການບໍລິການ EEAL, ເຊິ່ງຈະເປັນທີ່ດຶງດູດໃຫ້ກັບຜູ້ໃຫ້ທຶນສະໜັບສະໜູນ ໃນຂົງເຂດບູລິມະສິດ ແລະ ໂຄງການ. ການຝຶກອົບຮົມຄູຝຶກ ToT ຂອງ EEA ແລະ ບັນດາກິດຈະກໍາການຝຶກອົບຮົມພັດທະນາທັກສະຄວາມສາມາດດ້ານວິຊາຊີບ ຈະຊ່ວຍຊຸກຍູ້ສົ່ງເສີມການພັດທະນານະວັດຕະກຳ, ການຝຶກອົບຮົມ ແລະ ການພັດທະນາຊັບພະຍາກອນທີ່ເປັນມິດຕໍ່ສິ່ງແວດລ້ອມ ຂອງ ບັນດາອົງການຈັດຕັ້ງທີ່ໃຫ້ຄໍາໝັ້ນສັນຍາກັບ EEAL ໃນຕໍ່ໜ້າ.
ລະດັບ
ເສັ້ນທາງອາຊີບ ສໍາລັບ ຜູ້ດໍາເນີນກອງປະຊຸມ EEAL ແລະ ຄູຝຶກປະກອບດ້ວຍ 4 ລະດັບ:
- ຜູ້ຮຽນຮູ້,
- ຜູ້ຈັດຕັ້ງປະຕິບັດ
- ຜູ້ດໍາເນີນກອງປະຊຸມ ແລະ ຫຼື ຄູຝຶກ, ແລະ
- ຊ່ຽວຊານຄູຝຶກ.
ຕໍ່ໄປນີ້ແມ່ນ ການອະທິບາຍ ກ່ຽວກັບ ເປົ້າໝາຍ, ປະສົບການ, ທັກສະ ແລະ ການຝຶກອົບຮົມ ທີ່ຈຳເປັນ ເພື່ອບັນລຸ ແຕ່ລະລະດັບ.
ລະດັບ 1 ຜູ້ຮຽນຮູ້
ໃນລະດັບນີ້, ຜູ້ເຂົ້າຮ່ວມອິດສະຫຼະສ່ວນບຸກຄົນ ຫຼື ພະນັກງານ ອົງການຈັດຕັ້ງຜູ້ທີ່ໃຫ້ຄໍາໝັ້ນສັນຍາ ຫຼື ຜູ້ທີ່ເຮັດວຽກ ກ່ຽວກັບ ສິ່ງແວດລ້ອມ ແລະ / ຫຼື ການພັດທະນາແບບຍືນຍົງ ຈະໄດ້ຮຽນຮູ້ກ່ຽວກັບພື້ນຖານຂອງ EEA ວ່າ “ແມ່ນຫຍັງ?” ຕົວຢ່າງເຊັ່ນ: ການສຶກສາສິ່ງແວດລ້ອມແມ່ນຫຍັງກັນແທ້ ແລະ ບັນຫາສິ່ງແວດລ້ອມມີຄວາມສໍາຄັນແນວໃດຕໍ່ກັບ ສປປ ລາວ ແລະ ຈະໄດ້ຮຽນຮູ້ "ວິທີການ" ຕົວຢ່າງເຊັ່ນ: ວິທີການກ່ຽວກັບ ບັນຫາສິ່ງແວດລ້ອມ, ຫົວຂໍ້ ແລະ ຂໍ້ຄວາມຕ່າງໆ ທີ່ສາມາດ ສື່ສານ, ສອນ ແລະ ຮຽນຮູ້. ຜູ້ເຂົ້າຮ່ວມໃໝ່ ເລີ່ມພັດທະນາແຮງບັນດານໃຈ ການຮ່ວມມື, ຄວາມໝັ້ນໃຈ ແລະ ຄວາມຮັບຜິດຊອບ ໂດຍການແບ່ງປັນຄວາມມຸ້ງໝັ້ນຂອງພວກເຂົາ ໃນຂະບວນການຮຽນຮູ້ທາງສັງຄົມກັບຄົນອື່ນໆ. ຍິ່ງໄປກວ່ານັ້ນ, ພວກເຂົາກໍ່ຈະຄຸ້ນເຄີຍກັບ ຮູບແບບການບໍລິການຂອງ EEAL ແລະ ເຄື່ອງມືການຝຶກອົບຮົມ EEA ລວມທັງແຫຼ່ງຂໍ້ມູນທີ່ມີຢູ່.
ໂດຍທົ່ວໄປແລ້ວ, “ຜູ້ຮຽນຮູ້ໃໝ່” ຈະເຂົ້າຮ່ວມກຸ່ມ ແລະ ທີມນ້ອຍ ເຊິ່ງຈະໄດ້ວາງແຜນ, ກະກຽມ, ຈັດຕັ້ງ, ປະຕິບັດ ແລະ ປະເມີນກິດຈະກໍາ EEA ແລະ ກິດຈະກຳ EEA ຕາມງານບຸນປະເພນີຕ່າງໆ. ໃນລະດັບ 1, ຜູ້ເຂົ້າຮ່ວມ ຈະມີສ່ວນຮ່ວມໃນກິດຈະກຳຢ່າງກະຕືລືລົ້ນ ໃນຂະບວນການຮຽນຮູ້ (ການຮຽນຮູ້ຈາກປະສົບການຕົວຈິງ). ພິເສດກວ່ານັ້ນ, ຜູ້ກ່ຽວຈະໄດ້ຮັບການມອບໝາຍໃຫ້ຊ່ວຍວາງແຜນ, ກະກຽມ, ຈັດຕັ້ງ, ປະຕິບັດ ແລະ ປະເມີນ ກິດຈະກຳໄລຍະສັ້ນ ຫຼື ກິດຈະກໍາໃນວັນສໍາຄັນຕ່າງໆຢ່າງເຊັ່ນ (ກິດຈະກໍາການສຶກສາ ແລະ ສ້າງຈິດສໍານຶກດ້ານສິ່ງແວດລ້ອມ ໂດຍນໍາໃຊ້ລົດສິ່ງແວດລ້ອມ, ກິດຈະກໍາໃນວັນສິ່ງແວດລ້ອມໂລກ, ກິດຈະກຳຕາມໂຮງຮຽນ ຫຼື ງານບຸນປະເພນີຕ່າງໆ ແລະ ອື່ນໆ) ໂດຍອີງໃສ່ໜ້າທີ່ຮັບຜິດຊອບທີ່ລະບຸໄວ້.
ຜ່ານການສັງເກດ ແລະ ການຊ່ວຍເຫຼືອພະນັກງານທີ່ມີປະສົບການຂອງອົງກອນພວໃນກິດຈະກຳ ທີ່ກ່ຽວຂ້ອງກັບວຽກງານ EEA, “ຜູ້ຮຽນຮູ້ໃໝ່” ໄດ້ຮັບທັກສະພື້ນຖານ. ໃນເວທີນີ້, ບາງຄັ້ງຈະໄດ້ຮັບທັກສະຕ່າງໆອີກ ຜ່ານຂະບວນການຮຽນຮູ້ດ້ວຍການປະຕິບັດຕົວຈິງ ຈາກການຮຽນຮູ້ທີ່ມີການໂຕ້ຕອບ, ການເຂົ້າຮ່ວມການຝຶກອົບຮົມ ແລະ ກອງປະຊຸມຕ່າງໆ.
ລະດັບ 2 ຜູ້ຈັດຕັ້ງປະຕິບັດ
ຄຸນວຸດທິ ຂໍ້ກຳນົດເງື່ອນໄຂສໍາລັບຜູ້ເຂົ້າຮ່ວມ ລະດັບ 2 ແມ່ນ ຕ້ອງສຳເລັດ ແລະ ສະແດງໃຫ້ເຫັນ ປະສົບການ, ທັກສະ ແລະ ການຝຶກອົບຮົມຕ່າງໆທີ່ຈໍາເປັນທີ່ລະບຸໄວ້ໃນ ລະດັບtrainings 1. ອີງໃສ່ປະສົບການ, ກ່ອນຄົນໆໜຶ່ງຈະສາມາດເຂົ້າສູ່ລະດັບ 2 ຈາກ ລະດັບ 1 ຈະຕ້ອງໃຊ້ເວລາຢ່າງໜ້ອຍ 2-3 ເດືອນ. ຜູ້ເຂົ້າຮ່ວມສ່ວນບຸກຄົນ ແລະ ອົງການຈັດຕັ້ງຕ່າງໆທີ່ໃຫ້ຄໍາໝັ້ນສັນຍາຕໍ່ກັບ ວຽກງານ EEAL ຕ້ອງມີຄວາມໂປ່ງໃສ ແລະ ເອົາໃຈໃສ່ ຕໍ່ກັບເງື່ອນໄຂທີ່ຈໍາເປັນ ຂອງ ຜົນການກວດກາ ແລະ ຜົນການປະເມີນ (ຕົວຢ່າງ: ເອກະສານຫຼັກຖານຕ່າງໆ). ເມື່ອຜ່ານຂໍ້ກໍານົດເງື່ອນໄຂທັງໝົດ, ການສະແດງຄວາມຄິດເຫັນ 180° (ອົງສາ) ກ່ຽວກັບ ການປະຕິບັດງານ ຂອງສະມາຊິກ ຜູ້ຮຽນຮູ້ TOT ລະດັບ 1 ຈະຖືກດໍາເນີນການໂດຍການຕື່ມ (1) ໃບປະເມີນຕົນເອງຂອງຜູ້ເຂົ້າຮ່ວມໃໝ່ ໂດຍການໃຫ້ຄະແນນຕົນເອງ, ເຊິ່ງ (2) ຈະເປັນການຢັ້ງຢືນໂດຍຊະມາຊິກເຄືອຂ່າຍ EEA ໂດຍບໍ່ແມ່ນຜູ້ດໍາເນີນກອງປະຊຸມ/ຄູຝຶກຜູ້ທີ່ມາຈາກອົງການຈັດຕັ້ງ ແລະ (3) ຄູຝຶກ / ທີ່ປຶກສາພາຍນອກທີ່ຄຸ້ນເຄີຍກັບ ເສັ້ນທາງ ອາຊີບຂອງ EEA ຈະເປັນຜູ້ປະເມີນ.
ເປົ້າໝາຍ ໃນລະດັບນີ້, ຜູ້ເຂົ້າຮ່ວມຈະຢູ່ໃນຂັ້ນຕອນການຫັນປ່ຽນຈາກ ການເປັນ ‘ຜູ້ຮຽນຮູ້ໃໝ່’ ມາເປັນ ‘ຜູ້ຈັດຕັ້ງປະຕິບັດ’ ໃນ ກິດຈະກຳ EEA (ລະດັບ 2) ແລະ ຕໍ່ໄປຈະເປັນຜູ້ດໍາເນີນກອງປະຊຸມ ແລະ ‘ຄູຝຶກ’ (ໃນລະດັບ 3). ການຫັນປ່ຽນນີ້ແມ່ນມີຄວາມຈໍາເປັນ ທັງຈຸດປະສົງພາຍໃນ ແລະ ພາຍນອກ. ສໍາລັບຈຸດປະສົງພາຍໃນ, ແມ່ນຈຳເປັນຕ້ອງມີການແລກປ່ຽນປະສົບການ ແລະ ການຝຶກອົບຮົມສໍາລັບຜູ້ເຂົ້າຮ່ວມໃໝ່ໃຫ້ແກ່ອົງການຈັດຕັ້ງ ຫຼື ສະຖາບັນຕ່າງໆ. ສໍາລັບຈຸດປະສົງພາຍນອກ, ມີຄວາມຈຳເປັນ ສຳລັບບຸກຄົນທີ່ມີຄຸນວຸດທິ ທີ່ສາມາດຈັດຕັ້ງປະຕິບັດກິດຈະກຳ EEA ແລະ ກິດຈະກໍາຕາມວັນສໍາຄັນຕ່າງໆ ຂອງອົງການຈັດຕັ້ງ EEA ຫຼື ສະຖາບັນອື່ນໆ ແລະ ມີຄວາມຈໍາເປັນສໍາລັບຜູ້ທີ່ສາມາດຊ່ວຍໃນຈັດການຝຶກອົບຮົມໃຫ້ພະນັກງານຂອງອົງການຈັດຕັ້ງ ຫຼື ສະຖາບັນອື່ນໆ ທີ່ມີຊ່ອງຫວ່າງຂາດຄວາມສາມາດທີ່ກ່ຽວຂ້ອງກັບ EEA ແລະ ການໂຄສະນາເຜີຍແຜ່ໃນທີ່ສາທາລະນະ ໃນໂຂງເຂດວຽກງານຂອງເຂົາເຈົ້າທີ່ສຸມໃສ່ ສິ່ງແວດລ້ອມ ແລະ / ຫຼື ການພັດທະນາແບບຍືນຍົງ.
ການຫັນປ່ຽນທີ່ກ່າວມານັ້ນຕ້ອງອີງໃສ່ການຈັດຕັ້ງປະຕິບັດພາຍໃຕ້ ຂອງຮູບແບບການບໍລິການຂອງ EEAL, ຄູ່ມື EEA ແລະ ແຫຼ່ງຂໍ້ມູນຊື່ມວນຊົນ ແລະ ການສື່ສານຕ່າງໆ (ຕົວຢ່າງເຊັ່ນ: ແຟັມສັງລວມສື່ EEA ຕ່າງໆ).
ລະດັບ 3 ຜູ້ດໍາເນີນກອງປະຊຸມ ແລະ /ຫຼື ຄູຝຶກ
ຄຸນວຸດທິ ຂໍ້ກຳນົດເງື່ອນໄຂສໍາລັບການເຂົ້າໄປສູ່ ລະດັບ 3 ແມ່ນຕ້ອງສຳເລັດເງື່ອນໄຂຕ່າງໆ ທີ່ລະບຸໄວ້ໃນ ລະດັບ 2, ອີງໃສ່ປະສົບການ, ກ່ອນຄົນໆໜຶ່ງຈະສາມາດເຂົ້າສູ່ລະດັບ 3 ຈາກ ລະດັບ 2 ຈະຕ້ອງໃຊ້ເວລາໜ້ອຍໜຶ່ງ. ເຄືອຂ່າຍ EEAL ຈໍາເປັນຕ້ອງມີສ່ວນຮ່ວມໃນການກວດກາ ແລະ ຕີລາຄາຜົນໄດ້ຮັບ ຂໍ້ກຳນົດເງື່ອນໄຂທີ່ຈໍາເປັນ ສໍາລັບ ຜູ້ເຂົ້າຮ່ວມ ໃນລະດັບ 3. ເມື່ອຜ່ານຂໍ້ກໍານົດເງື່ອນໄຂທັງໝົດ, ຈະມີການສະແດງຄວາມຄິດເຫັນ 270° (ອົງສາ) ກ່ຽວກັບ ປະສົບການ ແລະ ທັກສະ ການຈັດຕັ້ງປະຕິບັດ ໂດຍກໍານົດຂອງຄະນະກໍາມະການທົບທວນການຝຶກອົບຮົມ.
ເປົ້າໝາຍ ໃນລະດັບນີ້, ຜູ້ເຂົ້າຮ່ວມຈະຢູ່ໃນຂັ້ນຕອນການຫັນປ່ຽນຈາກການເປັນຜູ້ດໍາເນີນກອງປະຊຸມ/ຄູຝຶກ EEA (ໃນລະດັບ 3) ມາເປັນ ຊ່ຽວຊານຄູຝຶກ EEA ໃນລະດັບ 4, ການຫັນປ່ຽນນີ້ ແມ່ນມີຄວາມຈໍາເປັນ ທັງຈຸດປະສົງພາຍໃນ ແລະ ພາຍນອກ. ສໍາລັບຈຸດປະສົງພາຍໃນ ແມ່ນຈຳເປັນຕ້ອງມີການແລກປ່ຽນປະສົບການ ແລະ ການຝຶກອົບຮົມສໍາລັບຜູ້ເຂົ້າຮ່ວມໃໝ່ ແລະ ຈັດການຝຶກອົບຮົມຂັ້ນສູງ ສໍາລັບຜູ້ດໍາເນີນກອງປະຊຸມ/ຄູຝຶກທີ່ມີຢູ່ ຂອງອົງການຈັດຕັ້ງ ຫຼື ສະຖາບັນຕ່າງໆ. ສໍາລັບຈຸດປະສົງພາຍນອກ ມີຄວາມຈຳເປັນສຳລັບບຸກຄົນທີ່ມີຄຸນວຸດທິ ທີ່ສາມາດຈັດການຝຶກອົບຮົມໃຫ້ພະນັກງານຂອງອົງການຈັດຕັ້ງ ຫຼື ສະຖາບັນອື່ນໆ ທີ່ມີຊ່ອງຫວ່າງຂາດຄວາມສາມາດທີ່ກ່ຽວຂ້ອງກັບ EEA ແລະ ການໂຄສະນາເຜີຍແຜ່ໃນທີ່ສາທາລະນະ ໃນໂຂງເຂດວຽກງານຂອງເຂົາເຈົ້າທີ່ສຸມໃສ່ ສິ່ງແວດລ້ອມ ແລະ / ຫຼື ການພັດທະນາແບບຍືນຍົງ, ການຫັນປ່ຽນທີ່ກ່າວມານັ້ນຕ້ອງອີງໃສ່ການຈັດຕັ້ງປະຕິບັດພາຍໃຕ້ ຂອງຮູບແບບການບໍລິການຂອງ EEAL ແລະ ແຫຼ່ງຂໍ້ທີ່ມີຢູ່.